संडीला में एसडीएम जीसी श्रीवास्तव, सीओ विवेक चंद्रा की अगुवाई में पुलिस बल के साथ कोतवाली से इमलिया बाग तक फ्लैग मार्च किया गया। एसडीएम व सीओ ने बताया कि फ्लैग मार्च करने का उद्देश्य गड़बड़ी करने वालोें को सावधान करना होता है कि वह कोई खलल न डाल सकें। उन्होंने कहा कि यदि किसी ने गड़बड़ी पैदा करने की कोशिश की तो इसकी सूचना उन्हें तत्काल दी जाए। बिलग्राम में सीओ मधुवन कुमार सिंह, कोतवाल अशोक सिंह, एसओ सांडी बृजराज यादव, एसओ माधौगंज अशोक सोनकर व सभी थानों के संयुक्त पुलिस बल ने सदरबाजार, पीपल चौराहा, कोल्ड स्टोरेज मार्ग, किला ऊपरकोट, मैदानपुरा व सांडी में बस स्टैंड, थाना मुख्यालय, सदर बाजार व अन्य स्थानों पर संयुक्त फ्लैग मार्च किया गया।